মাহমুদ হাসান রিপন

মাহমুদ হাসান রিপন (জন্ম: ২৯ নভেম্বর ১৯৭৮) একজন বাংলাদেশী রাজনীতিবিদ। তিনি গাইবান্ধা-৫ আসনের সাবেক সংসদ সদস্য।

 প্রাথমিক জীবন 
মাহমুদ হাসান রিপন ২৯ নভেম্বর ১৯৭৮ সালে গাইবান্ধার সাঘাটার কামালের পাড়ার ফলিয়াদিগার গ্রামে জন্মগ্রহণ করেন। তিনি ঢাকা বিশ্ববিদ্যালয়ের সামাজিক বিজ্ঞান বিভাগ থেকে বিএসএস এবং এমএসএস ডিগ্রী লাভ করেন। তার পিতার নাম এ এফ এম আফজাল হোসেন।

 রাজনৈতিক জীবন 
মাহমুদ হাসান রিপন ২০০৬ থেকে ২০১১ পর্যন্ত বাংলাদেশ ছাত্রলীগের সভাপতি হিসেবে দায়িত্ব পালন করেন।

গাইবান্ধা-৫ আসনের সংসদ সদস্য ও জাতীয় সংসদের ডেপুটি স্পিকার ফজলে রাব্বী মিয়া ২২ জুলাই, ২০২২ সালে মৃত্যুবরণ করলে গাইবান্ধা-৫ শূন্য আসনের উপ-নির্বাচনে ৪ জানুয়ারি ২০২৩ তারিখে তিনি সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে তিনি গাইবান্ধা-৫ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 সমালোচনা 
মাহমুদ হাসান রিপনের বিরুদ্ধে ২০১২ সালে অবৈধ সম্পদ অর্জনের অপরাধে দুর্নীতি দমন কমিশন মামলা করে। তদবির, টেন্ডার বাণিজ্য ছাড়াও সারা দেশে কমিটি দিয়ে ছাত্রলীগ সভাপতি থাকাকালে রিপনের বিরুদ্ধে কোটি কোটি টাকা হাতিয়ে নেয়ার অভিযোগে জাতীয় সংবাদ মাধ্যমে খবর প্রকাশিত হয়।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গাইবান্ধা জেলার ব্যক্তি